**Ministru kabineta rīkojuma projekta „Par valsts nekustamā īpašuma**

**Ķiršu ielā 2, Mālpilī, Mālpils novadā nodošanu Mālpils novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts nekustamā īpašuma Ķiršu ielā 2, Mālpilī, Mālpils novadā nodošanu Mālpils novada pašvaldības īpašumā” (turpmāk – rīkojuma projekts) mērķis ir atļaut nodot Mālpils novada pašvaldības (turpmāk – pašvaldība) īpašumā valsts nekustamo īpašumu, kurš turpmāk nav nepieciešams Zemkopības ministrijas (turpmāk – ministrija) un tās padotībā esošo iestāžu funkciju īstenošanai, bet ir vajadzīgs pašvaldībai autonomās funkcijas nodrošināšanai – gādāt par iedzīvotāju izglītību. Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts sagatavots saskaņā ar Publiskas personas mantas atsavināšanas likuma (turpmāk – Atsavināšanas likums) 42. panta pirmo daļu un 43. pantu, kā arī likuma „Par pašvaldībām” 15. panta pirmās daļas 4. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums (nekustamā īpašuma kadastra Nr. 8074 503 0036) Ķiršu ielā 2, Mālpilī, Mālpils novadā, kas sastāv no būves (būves kadastra apzīmējums 8074 003 0708 006) (turpmāk – nekustamais īpašums), ir reģistrēts Rīgas rajona tiesas zemesgrāmatu nodaļas Mālpils novada zemesgrāmatas nodalījumā Nr.100000581326 un ierakstīts zemesgrāmatā uz valsts vārda ministrijas personā. Būves (saimniecības ēkas) platība ir 73,7 m2 (galvenais lietošanas veids 1274 – citas, iepriekš neklasificētas, ēkas). Būve atrodas uz zemes vienības (zemes vienības kadastra apzīmējums 8074 003 0708) Ķiršu ielā 2, Mālpilī, Mālpils novadā, uz kuras savukārt atrodas dzīvojamā māja (būves kadastra apzīmējums 8074 003 0708 001), kas daļēji sadalīta dzīvokļu īpašumos, kā arī četras palīgceltnes (šķūņi). Dzīvokļu īpašumi, tostarp katram dzīvoklim attiecīgi piekritīgās kopīpašuma domājamās daļas no zemes vienības, pieder privātpersonām un pašvaldībai. Nomas līgums par zemes vienības nomu ar tās īpašniekiem nav noslēgts. Par nekustamo īpašumu nav noslēgti spēkā esoši nomas līgumi. Nekustamo īpašumu izmantoja Valsts meža dienests (turpmāk – dienests), bet turpmāk tas nav nepieciešams dienesta funkciju nodrošināšanai. Ministrija ir saņēmusi 2018. gada 26. septembra pašvaldības sēdes Nr. 10 protokola izrakstu Nr. 10/16. “Par nekustamā īpašuma Ķiršu ielā 2 pārņemšanu”, kurā pašvaldība nolemj bez atlīdzības pārņemt nekustamo īpašumu savā īpašumā (turpmāk – lēmums), lai gādātu par Mālpils novada iedzīvotāju izglītību. Ministrija izvērtēja gan tās padotībā esošo iestāžu un kapitālsabiedrību nepieciešamību pēc nekustamā īpašuma, gan tā atsavināšanu, gan no pašvaldības saņemto priekšlikumu par nekustamā īpašuma pārņemšanu pašvaldības autonomās funkcijas nodrošināšanai un secināja, ka turpmāk nekustamo īpašumu visracionālāk būtu izmantot, to bez atlīdzības nododot pašvaldībai tās autonomās funkcijas īstenošanai.Saskaņā ar Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktā noteikto, ministrija rīkojuma projektu iesniegs izsludināšanai Valsts sekretāru sanāksmē. Ja divu nedēļu laikā pēc rīkojuma projekta izsludināšanas Valsts sekretāru sanāksmē valsts iestādes nepieprasīs rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, ministrija nekustamo īpašumu nodos bez atlīdzības pašvaldībai tās autonomās funkcijas īstenošanai.Nekustamais īpašums ir nepieciešams pašvaldībai pašvaldības lēmumā noteiktās funkcijas īstenošanai, lai gādātu par Mālpils novada iedzīvotāju izglītību. Izdevumus, kas saistīti ar nekustamā īpašuma pārņemšanu pašvaldības īpašumā, tajā skaitā ar pārreģistrāciju zemesgrāmatā, no sava apstiprinātā budžeta segs pašvaldība.Saskaņā ar Ministru kabineta 2009. gada 7. aprīļa noteikumu Nr. 300 „Ministru kabineta kārtības rullis” 6. pielikumu rīkojuma projektam ir pievienoti nekustamā īpašuma tiesību apliecinošie dokumenti, kā arī pašvaldības lēmums. Ar rīkojuma projektu paredzēts bez atlīdzības nodot pašvaldības īpašumā nekustamo īpašumu, lai nodrošinātu likuma „Par pašvaldībām” 15. panta pirmās daļas 4. punktā minēto pašvaldības autonomo funkciju – gādāt par iedzīvotāju izglītību (iedzīvotājiem noteikto tiesību nodrošināšanu pamatizglītības un vispārējās vidējās izglītības iegūšanā, pirmsskolas un skolas vecuma bērnu nodrošināšanu ar vietām mācību un audzināšanas iestādēs, organizatoriska un finansiāla palīdzību ārpusskolas mācību un audzināšanas iestādēm un izglītības atbalsta iestādēm u.c.).Pašvaldībai, nostiprinot zemesgrāmatā īpašuma tiesības uz nekustamo īpašumu, vienlaikus zemesgrāmatā ir jānostiprina tiesību aprobežojumi, ierakstot atzīmi par īpašumtiesību nostiprināšanu uz laiku, kamēr tiek īstenota funkcijas nodrošināšana, kā arī par aizliegumu atsavināt nekustamo īpašumu un apgrūtināt to ar hipotēku.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Mālpils novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mālpils novada iedzīvotāji |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts neietekmē tautsaimniecības attīstību un nerada administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | Saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Rīkojuma projekta īstenošanai nav nepieciešami papildu līdzekļi no valsts vai pašvaldības budžeta. Rīkojuma projekta izdevumus, kas saistīti ar nekustamā īpašuma pārņemšanu Mālpils novada pašvaldības īpašumā, tajā skaitā ar pārreģistrāciju zemesgrāmatā, no sava apstiprinātā budžeta segs pašvaldība. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās Zemkopības ministrija un Mālpils novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

 Zemkopības ministrs Jānis Dūklavs

Balcers 67027316

kristaps.balcers@zm.gov.lv